Marcus Samuelsson

Marcus Samuelsson (be dɔɣi o la Kassahun Tsegie; Amharic: ካሳሁን ፅጌ; January goli beɣu pishi ni anu dali, 1971 yuuni) nyɛla  Ethiopia dɔɣira,  Swedish-America niriba ni mi so pam, o  mali bindira kohibu duu ka lahi nye televisa puuni nira . O daa lahi nyela bindira duɣibu  zuɣilana n zaŋ n-ti Red Rooster din be Harlemn, New York.

O piligu biɛhigu mini shikuru baŋsim

Kassahun Joar Tsegie nyɛla bɛ ni daa dɔɣi so Ethiopia. O ba, Tsegie, nyɛla Ethiopian Orthodox Tewahedo Church kpɛma. O ma nyɛla "tuberculosis" doro ni daa ku so saha shɛli o ni daa nyɛ yuma ata.Iron Chef: Quest for an Iron Legend, Netflix, Season 1, episode 2 Kamani di ni kahigi shɛm Samuelsson ni yina Anthony Bourdain: Parts Unknown shɛm niSeason 6, episode 5 o mini o biɛli ŋun nyɛ paɣa , Fantaye, daa nyɛla ban waligi ka che bɛ daa saha shɛli Ethiopia sabiila tɔbu ni daa yɛn tuhi, din daa pili 1974 yuuni. Di nyaaŋa, bɛ tizonima daa nyɛla Anne-Marie mini Lennart Samuelsson ni daa kpuɣi shɛ kuli ti yuuna, ban daa be Gothenburg, Sweden. Bɛ daa taɣi bɛ tizonima maa yuya din nyɛ Marcus mini Linda Samuelsson. Bɛ lahi nyɛla ban tizopaɣa so bɛ ni kpuɣina shɛli polo, Anna Samuelsson. O ba dɔɣiro, Tsegie, ŋun mali bihi anii, ŋun na be Ethiopia tinkpaŋa shɛli bɛ noi dɔɣi Samuelsson luɣ'shɛli.

O ni zaŋ o zaɣa niŋ buɣibu ni Sweden nyaaŋa, Samuelsson daa chaŋ shikuru Culinary Institute din be Göteborg (Gothenburg) luɣ'shɛli bɛ ni wumsi o. O daa pili tuma bɔhimbu Switzerland mini Austria ka daa naan yi ti labi United States 1994 yuuni n-ti lahi tuɣi bɔhimbu Restaurant Aquavit.

Tuma

O ni daa nyɛ yuun pishi ni anahi, Samuelsson daa niŋla duɣibu kpɛma n-ti Aquavit ka di nyaaŋa ka o daa niŋ ŋun pɔri ka di pini din "three-star restaurant review",The New York Times nim n daa ti o li.  2003 yuuni, o daa di "Best Chef: New York City" ka di nyɛla "James Beard Foundation" nim n daa ti o li. Lala yuuni maa o daa lahi pili duɣibu ʒi'sheei din pahiri ayi New York, Riingo, ka daa duɣiri Japan nim bindira din kpe America nim bindira  ni. 

Baayan bɛ ni mi o ka o pahi ban duɣin ni nimmohi ni dunia zaa maa nyaaŋa, Samuelsson nyɛla ŋun sabiri duɣibu bukunima Silimiinsili ni mini Swedish ni. O 2006 yuuni buku din kpaŋsiri gbansabila ka o boli li "The Soul of a New Cuisine" nyɛla din di pini shɛli bɛ ni boli  "Best International Cookbook" ka di nyɛ "James Beard Foundation" ni sabi shɛli. Samuelsson ni la sabi buku shɛŋa n-nyɛ Aquavit mini New Scandinavian Cuisine, En Smakresa ("A Journey of Flavour"), n-ti pahi Street Food.

Samuelsson nyɛla kaaro-kaaro baŋda n zaŋti "International Culinary Science" din be "Umeå University School of Restaurant and Culinary Arts", Sweden.Umeå Universitetet Marcus Samuelsson blir adjungerad professor vid Umeå universitet  Marcus Samuelsson's Bio , chefmarcussamuelsson.com O malila telivisa zuɣu ninliha ka boli li "Inner Chef", bɛ ni daa niŋdi shɛli 2005 yuuni "Discovery Home Channel" ka daa naan yi ti lahi niŋdi shɛli dabam yuuni 2008 ka boli li "Urban Cuisine" BET J. O duɣirila o ya bindira mini Sweden ni Japan mini Africa bindira.

Anashaara goli November  biɛɣu pishinaanahi dali 2009 yuuni, Samuelsson nyɛla bɛ ni daa gahi nuu boli so Barack Obama paati dibu ni. Laa di-ka-nyu ŋɔ nyɛla bɛ ni daa di shɛli "India Prime Minister Manmohan Singh" zuɣu. O nyɛla ŋun bɔri o ʒe'vari "White House Garden".

Samuelsson nyɛla saɣisiro-saɣisiro n-ti "Institute of Culinary Education" din be New York City.

 Duɣibu duri 
Anashaara goli December 2010 yuuni, Samuelsson tuuli duɣubu duu, Red Rooster, daa nyɛla bɛ ni yooi shɛli Harlem.

Anashaara goli March 2011 yuuni, Red Rooster daa nam liɣiri bɔbu di ka nyu n-ti "Democratic National Committee". Tiŋgbani zuɣulana Obama daa chaŋ lala di ka nyu ŋɔ ni. Di bindiri ŋman' yini kam liɣiri daa nyɛla US$30,800 ka liɣiri din daa yina di ka nyu maa ni zaa daa yiɣisi US$1.5 miliyɔŋ.

2012 yuuni naabu ni, Samuelsson, n-ti tabili Clarion Hotels, daa yina ni duɣibu konseeti ka boli li "Kitchen & Table". Di tuuli duɣibu duu nyɛla bɛ ni daa yooi shɛli Clarion Hotel Arlanda Airport, ka 2013 zaŋ chaŋ 2014 yuuni di daa niŋ Clarion Hotels din be Sweden mini Norway.

2015 yuuni, Samuelsson daa yooi o Harlem duɣibu duu din pahi ayi, Streetbird Rotisserie, di yaa zaa nyɛla din dalim no' chimda. 2015 yuuni, Marcus daa naai noli ni "Hamilton Princess & Beach Club" ni bɛ yooi Marcus din be Bermuda hotel. Di daa nyɛla bɛ ni labi yooi shɛli ni niya pala Anashaara goli March 2017 yuuni. 2016 yuuni bahigu, Samuelsson daa yooi la Marcus MGM National Harbor din be Oxon Hill, Md. Anashaara goli November  2017 yuuni o daa yooi duɣibu du'palli, Marcus B&P din be Halsey Street, Newark, New Jersey.

2019 yuuni, Samuelsson daa moli Marcus yoobu "The Four Seasons Hotel" din be Montreal.

2023 yuuni bahigu, Samuelsson daa yooi duɣibu du'palli, "Metropolis", o daa yooi li la Perelman Performing Arts Center (PACNYC) din be New York City, ka miri Ground Zero.

 Pɔhim zuɣu dubu 
Samuelsson nyɛla ŋun yina talivisa nim ni kamani "CNN, MSNBC The Dylan Ratigan Show"; o nyɛla sariya diri n-zaŋti "Guy's Grocery Games, Top Chef, Iron Chef USA, Iron Chef America. O na min' niŋ o maŋmaŋa talivisa ninliha, "The Inner Chef  mini Urban Cuisine". O daa lahi nyɛla sariya diri ti TV One ninliha din nyɛ "My Momma Throws Down".

2010 yuuni piligu, o mini ban duɣiri ninuɣ'pishi ni yini daa naai "Bravo" ninliha shinii ŋmahi, "Top Chef Masters". Samuelsson daa di lala kompateesa maa, ka daa di liɣiri din kalinli yiɣisi $115,000 ka di zani ti "UNICEF tuun shɛli bɛ ni boli, "The Tap Project". Yuuni 2011, o daa nyɛla ŋun kpaɣiri "The Next Iron Chef" ka di nyɛla o mini niriba awɔi n daa kpaɣiri ni bɛ nya ŋun yɛn di "Iron Chef" ka tooi be "Iron Chef America" sahakam zuɣu ni. Samuelsson nyɛla bɛ ni daa yihi so nɔbu din daa ti pahiri anu ni, ka daa dɔni buyɔbu zuɣu di naabu ni.

O ni niŋ jaaji bu' shɛm zuɣu n-ti "Food Network show Chopped", Samuelsson daa kpaɣiri lala kompateesa ŋɔ ni ka daa di "Chopped All Stars" yuuni 2012: Judges Remix. O daa di la liɣiri din kalinli yiɣisi $50,000, "Careers Through Culinary Arts Program". Samuelsson tooi nyɛla sariya diri n-ti "Food Network" dɛma nim kamani "Chopped, Chopped Junior, Beat Bobby Flay, Cooks vs. Cons, The Kitchen", n-ti pahi "Star Plates".

Anashaara goli June biɛɣu pihita ayi ka dali yuuni 2012, Samuelsson n daa nyɛ bɛ ni diri so alizama "Fresh Air with Terry Gross" ni NPR.

Yuuni 2014, o daa pili o sariya diri-tali American talivisa zuɣu deen shɛli bɛ ni boli "The Taste".

2015 yuuni, o daa be "Anthony Bourdain: Parts Unknown" ni Ethiopia ka di lahabali zaa daa jendila ŋuna.

Samuelsson daa lahi be Anashaara goli October dabaanii dali yuuni 2016 dɛma din yuli daa boli "Wait Wait... Don't Tell Me!" ni. O daa lahi yina "Another Round" ni Anashaara goli June 2017 yuuni.

2016 yuuni, Samuelsson daa pili BuzzFeed's Tasty shinii ŋmahi ni yibu na.WORTH IT  S3, E6: "$17 Fried Chicken Vs. $500 Fried Chicken"  YouTube Anashaara goli August yuuni 2018, Samuelsson daa nyɛla ŋun pahi "Tasty" tumtumdi kpamba zuɣu.

Anashaara goli May 2017 yuuni, Marcus Samuelsson daa yina "Undercover Boss" shinii ŋmahi bahigu ni.

Samuelsson daa lahi yina  yuuni 2018 shinii ni "Scooby-Doo! and the Gourmet Ghost".Scooby-Doo! and the Gourmet Ghost  IMDB

Anashaara goli April biɛɣu pishi ni yini dali yuuni 2019, Samuelsson daa yina "Top Chef Canada" shinii ŋmaa din pahiri ayopɔin, ni anahi ni.

Anashaara goli October biɛɣu pishinaayi ni yuuni 2020, Samuelsson daa nyɛla bɛ ni zaŋ so wuhi salo ni ŋuna n-nyɛ ŋun tiri "Bon Appétit" saɣisigu dunia zaa.

Anashaara goli December biɛɣu pishinaayopɔin dali 2022 yuuni, Samuelson daa di "The Great Eyewitness News Holiday Cook-off" sariya.left|thumb

Episodes
Season 1 (2018)

Season 2 (2019–20)

No Passport Required
Anashaara goli July 2018 yuuni, Samuelsson daa yina ni shinii ŋmahi dibaa ayɔbu yaɣa ka ti li yuli "No Passport Required on PBS". Di nyɛla din kpaŋsiri kaya ni taɣada shɛŋa bɛ ni ʒin n-kpe na ni bindira din be United States. Samuelsson n-nyɛ ŋun su li ka lahi nyɛ din produsa.NO PASSPORT REQUIRED Six Part Series Hosted by Marcus Samuelsson Premieres Tuesday July 10 on PBS  Broadway World

2019 yuuni, PBS daa yɛliya ni o yɛn labimi neei li buyɔbu zuɣu.

Shinii ŋmahi

Tuuli yaɣili (2018)

Yaɣili din pahi ayi (2019–20)

 Bukunima 
Samuelsson yihila duɣibu bukunima na, ka di shɛŋa nyɛ, "New American Table, The Soul of a New Cuisine, Marcus Off Duty", n-ti pahi "The Red Rooster Cookbook".

Yuuni 2012, Samuelsson daa yina ni "Yes, Chef" o mini lahabali sabira ŋun yuli booni Veronica Chambers ni daa laɣim sabi shɛli ka di dalim Samuelsson piligu biɛhigu ni o ni pili duɣibu shɛm. Buku maa nyɛla bɛ ni labi sabi buku shɛli pam ka di lahi di pini din nyɛ "James Beard Foundation" pini din nyɛ sabbu mini litiricha din dalim bindirigu yɛltɔɣa.

"Yes, Chef" ni daa di nasara naai yuuni 2015, Samuelsson daa yina ni "Make it Messy: My Perfectly Imperfect Life", ka o niya kpa bi'pola.

Yuuni 2020, Sameulsson daa yina ni "The Rise", duɣibu buku shɛli o mini Osayi Endolyn, Yewande Komolafe, Tamie Cook, ni n-ti pahi Angie Mosier ni laɣim sabi shɛli. Bɛ ni daa bɔhiri o bɔhisi zaŋ kpa buku maa polo, Samuelsson daa buɣisila buku maa ka di nyɛ din yɛn wuligi lahabali din jendi gbansabila milinsi ni bindira duɣibu taarihi.

Maŋmaŋa lahabali

Samuelsson mini Gate (Maya) Haile niŋla amililya. Bɛ daa niŋla bɛ amiliya Addis Ababa, Ethiopia. Bɛ biɛla Harlem. Bɛ malila bi'dibi yino, Zion Mandela, ni bi'puɣin yino, Grace Ethiopia. Samuelsson gba nyɛla ŋun mali bipuɣinga ŋun bi paɣa; o nyɛla ŋun tabiri sɔŋdi o liɣiri polo amaa ka o nuu leei ka o wumsibu ni. Samuelsson nyɛla ŋun tumdi City Harvest ka lahi nyɛ ŋun tumdi "Careers Through Culinary Arts Program (C-CAP)". O nyɛla UNICEF ambasada tum yuuni 2000, ka o mini o paɣa nyɛ ban pahi ka bɛ kpa "Three Goats Organization" zuɣu. Samuelsson nyɛla ŋun suhu yu bolli pam ka o ni yuri bol'ŋmeri dundɔŋ shɛli pam nyɛ Arsenal F.C. (London, England).

 Kundivihira 

Pubu:Lahabaya zaa